09/08/21

הצעה לסדר

לכבוד :

ד"ר עינת קליש-רותם, ראש העיר

**הנידון : החזרת פרויקט האורות בחיפה**

עם כניסתך לתפקיד ראש העיר החלטת בצעד תמוה ומעורר מחלקות על ביטול "פרויקט האורות".

כחבר הנהלה בעמותת עפת"ח וכמי שחשוף למצב התיירותי העגום של העיר אנו מנסים לקדם באמצעות רעיונות רבים את התיירות בעיר ולעודד הגעה ולינה של תיירים לחיפה. חיפה יכולה וצריכה להיות עיר תיירותית מובילה וענף התיירות יכול להוות את אחד ממנועי הצמיחה של העיר. לאור משבר הקורונה שמחד, יוצר קושי כלכלי ופוגע בתיירות וכפי הנראה נצטרך להמשיך ולהתמודד עם המחלה ומאידך, מאפשר לנו חשיבה מחודשת ומתן הזדמנות לפתח את העיר מאפשר אולי הזדמנות אחרונה וחד פעמית לנסות ותקן את שגיאות העבר.

בישיבה שנערכה לפני מספר חודשים ביקשתי להחזיר לדיון ולבחינה נוספת את הפרויקט, שלדעת כול המומחים פרויקט בסדר גודל הזה יהיה אחד מהקטליזטורים לתיירות בחיפה ובצפון בכלל.

סגן ראש העיר מר נחשון צוק, דחה שוב את ביטול המיזם בתואנה כי אינו כדאי ואינו חושב כי יתרום לעיר. לדאבוני סגן ראש העיר הצליח לסכל את המיזם .

ברם, בימים הללו נושבות רוחות של שינוי שאת פרותיו אין לי ספק שתושבי העיר יתחילו להרגיש.

לפיכך, תוכניות יש. הסכמה של כול הגורמים לרבות נמל חיפה , יש. מועצת שינוי, יש.

מה נדרש?

אישור מחודש של מועצת העיר.

הבאה לוועדת כספים לאישור התקציב הייעודי לפרויקט.

רתימה של משרד התיירות להחזיר את הפרויקט המבורך לעיר !!

עם השינויים שנערכים בימים אלו וכניסת מועצת השינוי הבשילה העת להחזיר שוב לסדר היום את לקידומו של המיזם. בטוחני כי כעת, עם שלושת סגני העיר החדשים ועם מועצה עניינית , שאף חלקיה קשורים בקשר ישיר למשרדי הממשלה שונים לרבות משרד התיירות, נוכל להחזיר את המיזם שהעיר כל כך משוועת לו.

אז אולי ראש העיר חושבת כי חזירים הינם אטרקציה תיירותית ומהווים מנוף צמיחה לעיר , אולם כל בר דעת מבין שעל מנת לקדם את פיתוחה הכלכלי של העיר אנו צריכים ליזום פרויקטים מסוג זה.

כמובן, שמיזם זה מצטרף לתוכניות של חזית הנמל

לפיכך להלן הצעתי לסדר :

1. הבאה באופן מידי את תוכניות מיזם האורות לוועדת כספים להקצאת תקציב ייעודי לכך בהתבסס תחשיב שנערך בסוף הקדנציה הקודמת ועל סמך הערבויות שניתנו למשרד התחבורה.
2. פנייה מיידית למשרד התיירות לאישור וקידום הפרויקט מחדש.
3. קביעת לוחות זמנים ברורים לתכנון וסיום המיזם

בברכה

אלי בן דיין

חבר מועצת העיר

העתקים:

מר שמשון עידו – יו"ר סיעת הליכוד חיפה וחבר מועצת העיר